CELEX: 52004PC0335
Language: sl
Date: 2004-04-28
Title: Predlog sklep Sveta o stališču, ki naj ga Skupnost zastopa v Pridružitvenem svetu, ustanovljenem z Evropskim sporazumom med Evropskimi skupnostmi in njihovimi državami članicami na eni strani in Poljsko na drugi strani, glede spora o razlagi uporabe členov 10(4) in 25 Evropskega sporazuma v zvezi s poljsko zakonodajo o določanju cen farmacevtskih izdelkov (Uredba finančnega ministra z dne 31. marca 2000 o uvedbi obvezne uporabe uradnih stopenj in načel določanja prodajnih cen uvoženih pripravljenih zdravil, serumov, cepiv in kontracepcijskih sredstev) {SEC (2004) 494}

KOMISIJA EVROPSKIH SKUPNOSTI

                                                        Bruselj, 28.04. 2004
                                                        COM(2004) 335 končno

                                              Predlog

                                         SKLEP SVETA

          o stališču, ki naj ga Skupnost zastopa v Pridružitvenem svetu, ustanovljenem z
     Evropskim sporazumom med Evropskimi skupnostmi in njihovimi državami članicami
     na eni strani in Poljsko na drugi strani, glede spora o razlagi uporabe členov 10(4) in 25
        Evropskega sporazuma v zvezi s poljsko zakonodajo o določanju cen farmacevtskih
      izdelkov (Uredba finančnega ministra z dne 31. marca 2000 o uvedbi obvezne uporabe
         uradnih stopenj in načel določanja prodajnih cen uvoženih pripravljenih zdravil,
                             serumov, cepiv in kontracepcijskih sredstev)

                                       (predložila Komisija)

                                         {SEC (2004) 494}

SL                                                                                                SL
 ---pagebreak---                                  OBRAZLOŽITVENI MEMORANDUM

     Evropska skupnost in njene države članice menijo, da je s Poljsko prišlo do spora glede
     razlage uporabe členov 10(4) in 25 Evropskega sporazuma med Evropskimi skupnostmi in
     njihovimi državami članicami na eni strani in Poljsko na drugi strani, odobrenega s Sklepom
     Sveta in Komisije (1993/743/ES, ESPJ, Euratom) z dne 13. decembra 19931, v zvezi s poljsko
     zakonodajo o določanju cen farmacevtskih izdelkov (Uredba finančnega ministra z dne 31.
     marca 2000 o uvedbi obvezne uporabe uradnih stopenj in načel določanja prodajnih cen
     uvoženih pripravljenih zdravil, serumov, cepiv in kontracepcijskih sredstev).

     Do spora je prišlo na podlagi pritožb farmacevtskih podjetij, ki uvažajo na Poljsko, in sicer
     zaradi grožnje, da jim bodo zaradi domnevnega kršenja te zakonodaje naložene visoke
     denarne kazni in zahteve za vračila.

     Evropska skupnost in njene države članice menijo, da je nekdanja poljska zakonodaja o
     določanju cen za farmacevtske izdelke diskriminatorna glede uvoženih izdelkov in je zato
     kršila člen 10(4) Evropskega sporazuma, poleg tega pa je pomenila kršitev člena 25 tega
     Sporazuma, ker je oteževala trgovino med Poljsko in Skupnostjo.

     V nasprotju s stališčem Evropske skupnosti in držav članic pa Poljska meni, da njena
     nekdanja zakonodaja o določanju cen za farmacevtske izdelke ni diskriminatorna in ne krši
     člena 25 Evropskega sporazuma. Očitno je Poljska pripravljena uporabiti ukrepe, ki nalagajo
     denarne kazni zaradi domnevne kršitve te zakonodaje. Takšne ukrepe bi uporabili v zvezi z
     rezultati poizvedb, ki so bile izvedene v različnih uvoznih farmacevtskih družbah (v obdobju
     od 1. maja 2000 do 9. aprila 2002) in bi lahko imele resne finančne posledice za vključene
     družbe iz EU.

     Evropska skupnost in njene države članice so trdno prepričane, da je dovolj dokazov za
     ugotovitev, da Poljska s svojim vedenjem v zvezi s svojo nekdanjo zakonodajo krši člen 25
     Evropskega sporazuma.

     V okviru Pridružitvenega odbora ter pisno in na srečanjih na najvišji ravni so si službe
     Komisije zelo prizadevale, da bi pripravile poljsko vlado do tega, da ponovno preuči svoje
     stališče in nedvoumno zagotovi polno spoštovanje Evropskega sporazuma. Vendar pa poljska
     vlada v zvezi s tem očitno ni pripravljena prevzeti nikakršnih obveznosti.

     Komisija je predsedstvu Sveta predlagala, da v skladu s členom 105 Evropskega sporazuma
     zadevo predloži Pridružitvenemu svetu EU-Poljska, da bi spor razrešili s sklepom in po
     potrebi, začeli z arbitražnim postopkom. Zato se Svetu predlaga, da sprejme ta predlog sklepa
     Pridružitvenega sveta.

     1
            UL L 348, 31.12.1993, str. 1.

SL                                                2                                                  SL
 ---pagebreak---                                                Predlog

                                            SKLEP SVETA

          o stališču, ki naj ga Skupnost zastopa v Pridružitvenem svetu, ustanovljenem z
     Evropskim sporazumom med Evropskimi skupnostmi in njihovimi državami članicami
     na eni strani in Poljsko na drugi strani, glede spora o razlagi uporabe členov 10(4) in 25
        Evropskega sporazuma v zvezi s poljsko zakonodajo o določanju cen farmacevtskih
      izdelkov (Uredba finančnega ministra z dne 31. marca 2000 o uvedbi obvezne uporabe
         uradnih stopenj in načel določanja prodajnih cen uvoženih pripravljenih zdravil,
                             serumov, cepiv in kontracepcijskih sredstev)

     SVET EVROPSKE UNIJE JE –

     ob upoštevanju Evropskega sporazuma med Evropskimi skupnostmi in njihovimi državami
     članicami na eni strani in Poljsko na drugo strani in zlasti člena 105 Sporazuma,

     ob upoštevanju naslednjega:

     (1)    Evropski sporazum2 o pridružitvi vzpostavlja zvezo med Evropskimi skupnostmi in
            njihovimi državami članicami na eni strani in Poljsko na drugi strani. Člen 105
            Sporazuma določa postopek za reševanje katerih koli sporov v zvezi z uporabo ali
            razlago Evropskega sporazuma.

     (2)    Evropska skupnost in njene države članice menijo, da je nekdanja poljska zakonodaja
            o določanju cen za farmacevtske izdelke diskriminatorna glede uvoženih izdelkov in
            zato krši člen 10(4) Evropskega sporazuma.

     (3)    Evropska skupnost in njene države članice menijo, da je nekdanja poljska zakonodaja
            o določanju cen za farmacevtske izdelke pomenila kršitev člena 25 Evropskega
            sporazuma, ker je oteževala trgovino med Poljsko in Skupnostjo.

     (4)    Čeprav je bila zgoraj omenjena uredba nadomeščena z novim režimom o določanju
            cen (Zakon o cenah z dne 5. julija 2001), pa Evropska skupnost in njene države članice
            menijo, da je uporaba ukrepov, ki nalagajo denarne kazni zaradi domnevne kršitve
            zakonodaje, ki je bila diskriminatorna in je kršila Evropski sporazum, nedopustno.

     (5)    Službe Komisije so poljske organe večkrat pozvale, da pojasnijo svoje namene glede
            finančnih posledic preiskav, ki so bile v različnih uvoznih farmacevtskih družbah
            izvedene v obdobju od 1. maja 2000 do 9. aprila 2002.

     (6)    Na podlagi stališča Poljske je Komisija menila, da poljska vlada ne bo omahovala pri
            uporabi ukrepov, ki nalagajo denarne kazni zaradi domnevne kršitve zakonodaje glede

     2
            UL L 348, 31.12.1993, str. 1.

SL                                                3                                                  SL
 ---pagebreak---            določanja cen farmacevtskih izdelkov v povezavi z rezultati zgoraj omenjenih
           poizvedb z možnimi finančnimi posledicami za zadevne gospodarske subjekte.

     (7)   Poljska vlada očitno ni pripravljena prevzeti nikakršnih obveznosti, da nedvoumno
           zagotovi polno spoštovanje Evropskega sporazuma –

     SKLENIL:

                                            Edini člen

     Za rešitev spora glede razlage uporabe členov 10(4) in 25 Evropskega sporazuma v zvezi s
     poljsko zakonodajo o določanju cen farmacevtskih izdelkov (Uredba finančnega ministra z
     dne 31. marca 2000 o uvedbi obvezne uporabe uradnih stopenj in načel določanja prodajnih
     cen uvoženih pripravljenih zdravil, serumov, cepiv in kontracepcijskih sredstev) Skupnost
     zadevo predloži Pridružitvenemu svetu, ustanovljenemu z Evropskim sporazumom med
     Evropskimi skupnostmi in njihovimi članicami na eni strani in Poljsko na drugi strani.

     Stališče, ki ga Skupnost zastopa v Pridružitvenem svetu, temelji na osnutku sklepa
     Pridružitvenega sveta, ki je priložen temu Sklepu.

     V Bruslju, […]

                                              Za Svet
                                              Predsednica

SL                                              4                                                SL
 ---pagebreak---                                                 PRILOGA

                                                  Predlog

                   SKLEP PRIDRUŽITVENEGA SVETA ES-POLJSKA št. … /2004
           o sporu glede razlage uporabe členov 10(4) in 25 Evropskega sporazuma v zvezi s
           poljsko zakonodajo o določanju cen farmacevtskih izdelkov (Uredba finančnega
           ministra z dne 31. marca 2000 o uvedbi obvezne uporabe uradnih stopenj in načel
               določanja prodajnih cen uvoženih pripravljenih zdravil, serumov, cepiv in
                                      kontracepcijskih sredstev)

     PRIDRUŽITVENI SVET JE –

     ob upoštevanju Evropskega sporazuma med Evropskimi skupnostmi in njihovimi državami
     članicami na eni strani in Poljsko na drugo strani, in zlasti člena 105 Sporazuma,

     ob upoštevanju naslednjega:

     (1)       Pridružitveni svet je, po proučitvi trditve Evropske skupnosti, da je bila nekdanja
               poljska zakonodaja o določanju cen farmacevtskih izdelkov diskriminatorna glede
               uvoženih izdelkov in je zato kršila člen 10(4) Evropskega sporazuma, kar je
               pomenilo kršitev člena 25 Evropskega sporazuma, ker otežuje trgovino med Poljsko
               in Skupnostjo, sklenil, da je pritožba utemeljena in zato –

     SKLENIL:

                                                   Člen 1

     Poljska ne sme uporabljati ukrepov, ki nalagajo denarne kazni zaradi domnevne kršitve
     diskriminatorne zakonodaje o določanju cen farmacevtskih izdelkov, ki ne spoštuje določb
     Sporazuma (Uredba finančnega ministra z dne 31. marca 2000 o uvedbi obvezne uporabe
     uradnih stopenj in načel določanja prodajnih cen uvoženih pripravljenih zdravil, serumov,
     cepiv in kontracepcijskih sredstev) v povezavi z rezultati preiskav, ki so bile v različnih
     uvoznih farmacevtskih družbah izvedene v obdobju od 1. maja 2000 do 9. aprila 2002.

                                                   Člen 2

     Ta sklep začne veljati prvi dan drugega meseca po dnevu sprejetja.

     Uporabljati se začne 1. aprila 2004.

     V Bruslju, […]

                                            Za Pridružitveni svet

                                                Predsednik

SL                                                   5                                               SL